ms en ms en ms ms ms ms id id id id id id ms en id id ms ms id id ms id ms ms ms en
Ahli perniagaan diculik, penculik minta RM2 juta
December 6, 2020 4:00 pm
Kuala Lumpur: Pengarah syarikat pelaburan berdepan detik cemas apabila diculik sekumpulan lelaki sebelum dikurung di inap desa di Jitra, Kedah pada 30 November lalu.
Kumpulan berkenaan turut meminta wang tebusan sebanyak RM2 juta untuk membebaskannya.
Sumber berkata, mangsa yang berusia 52 tahun itu diculik sebelum di kurung di sebuah inap desa yang disewa kumpulan terbabit.
“Dalang penculikan terbabit dipercayai seorang anggota keselamatan yang mengarahkan kumpulan itu menculik lelaki berkenaan kerana tidak berpuas hati selepas gagal mendapatkan semula wang pelaburannya.
“Mangsa dikatakan sudah membayar RM270,000 wang tebusan berkenaan, namun dua hari kemudian dia berjaya melarikan diri dari rumah terbabit,” katanya.
Menurutnya, anak mangsa kemudiannya membuat laporan polis berhubung kejadian berkenaan.
“Susulan itu, beberapa siri serbuan dijalankan sebelum pihak polis menahan enam suspek pada 2 dan 3 Disember lalu.
“Polis kini sedang memburu seorang lagi suspek yang dipercayai menjadi dalang kejadian penculikan berkenaan,” katanya.
Sementara itu, Pengarah Jabatan Siasatan Jenayah (JSJ) Bukit Aman Datuk Huzir Mohamed ketika dihubungi berkata, semua suspek yang ditahan sudah dipohon permohonan reman.
“Siasatan lanjut berhubung kejadian itu masih dijalankan,” katanya.
Datuk Seri ‘putar alam’, berdepan risiko dipenjara
Tentera Israel dapat lampu hijau bunuh rakyat Palestin guna dron
Elak tragedi hitam berulang, terima sebagai ahli, bukan calon PRU, Zaharin diberitahu
Salahuddin bayangkan kemungkinan pengisytiharan ‘darurat’ selepas Parlimen dibubarkan
Blogger ikrar terus bongkar ‘kemungkaran politik’ Zahid
Hakim tidak perlu rasa gentar dalam buat keputusan, kata Tengku Maimun
Saingan ‘sengit’ jika Wan Saiful pilih bertanding di Lembah Pantai
PRU15 : Siapa rakan, lawan Pas ditetap Sabtu ini
Azmin yakin PN akan jadi kerajaan selepas PRU15
Kebenaran PAS yang berubah-ubah
© 2020 puteradaily.com. All rights reserved.